উল্লিখিত ৬টি ট্রাইব্যুনালের বিচার আন্তর্জাতিকভাবে স্বীকৃত। কারণ তাতে বিশ্বসম্প্রদায়ের সংহতি ও অংশগ্রহণ ছিল। তাতে বিচারকগণের ওপর কোনো নির্দিষ্ট আদর্শের, ভৌগোলিক সীমানা, রাষ্ট্রীয় সীমানা, জাতিগত সাদৃশ্য, ব্যক্তি ও জাতিগত ক্ষোভ-আক্রোশ চরিতার্থ করার মতো অভিযোগ আসেনি। অন্তত দলীয় বিচার হবার সামান্যতম অভিযোগ উত্থাপনের সুযোগ তৈরি হয়নি। কিন্তু বাংলাদেশে যে আন্তর্জাতিক যুদ্ধাপরাধ ট্রাইব্যুনাল আইনে বিচার হচ্ছে তা দ্বিধাহীনচিত্তে বলা যায় এটা দলীয় রাজনৈতিক নিরিখের বিচার। যা আওয়ামী লীগের দলীয় রাজনীতির অংশ। শুরু থেকেই এতে বিশ্ব সম্প্রদায়ের নিকট কিছুটা লুকোচুরি খেলার আশ্রয় নিয়েছিল সরকার। চলমান বিচারপ্রক্রিয়া ও বিচারক নিয়োগে আদর্শগত ক্ষোভ-আক্রোশ চরিতার্থ করার অভিযোগ নিশ্চিত সত্য। এতে মহাজোট সরকারের দলীয় মনোনয়নবিহীন কোনো বিচারক নেই। দেশের বাইরের আন্তর্জাতিক খ্যাতিসম্পন্ন কোনো বিচারকও এখানে নিয়োগ দেয়া হয়নি। ডিফেন্স টিম যুদ্ধাপরাধ ও মানবতাবিরোধী অপরাধের বিচারের ক্ষেত্রে অভিজ্ঞতাসম্পন্ন কৌঁসুলি আনার চেষ্টা করেছে বারবার। সরকার কোনো কৌঁসুলিকে ট্রাইব্যুনালে আসতে দেবে দূরের কথা, বিমান থেকে নামতে পর্যন্ত দেয়নি। এ ক্ষেত্রে টবি ক্যাডম্যানের কথা উল্লেখ করা যেতে পারে।